ธปท.คาดมาตรการอัดฉีดสหรัฐไม่กระทบตลาดมาก
ธปท.ชี้มาตรการอัดฉัดเงินของเฟด ส่งผลกระทบต่อตลาดเงินของไทยไม่มากนัก เนื่องจากเงินทุนไหลเข้าเริ่มชะลอและตลาดได้ปรับตัวรับข่าวไปก่อนแล้ว&nbsp;
11 พ.ย. 2553

ธปท.ชี้มาตรการอัดฉัดเงินของเฟด ส่งผลกระทบต่อตลาดเงินของไทยไม่มากนัก เนื่องจากเงินทุนไหลเข้าเริ่มชะลอและตลาดได้ปรับตัวรับข่าวไปก่อนแล้ว  
นายเมธี สุภาพงษ์ ผู้อำนวยการอาวุโส ฝ่ายเศรษฐกิจในประเทศ ธนาคารแห่งประเทศไทย(ธปท.) เปิดเผย ผลจากมาตรการผ่อนคลายเชิงปริมาณ(QE)ที่ธนาคารกลางสหรัฐ(เฟด)จะอัดฉีดเงินเข้าระบบ 6 แสนล้านเหรียญสหรัฐ ซึ่งระลอกแรกจะปล่อยออกมาก่อนประมาณ 1.5 แสนล้านเหรียญสหรัฐ น่าจะกกระทบเงินทุนไหลเข้าไม่มากนัก เนื่องจากก่อนหน้านี้ตลาดรับข่าวแล้วและได้มีการคาดการณ์ไว้ก่อนแล้ว จึงเชื่อว่าตลาดจะปรับตัวและมีการเตรียมรับมือ เตรียมป้องกันได้ ขณะเดียวกันเงินทุนไนไหลเข้าช่วงนี้ก็เริ่มชะลอลงบ้างแล้ว เพราะในบางภาคมีเงินทุนไหลออก 
“มาตรการQE น่าจะมีผลกระทบไม่มากนัก เพราะตอนนี้เงินทุนไหลเข้าชะลอบ้างแล้ว ไหลเข้ามาหลักๆก็เฉพาะที่เราค้าขายได้ ในดุลบัญชีเดินสะพัด ส่วนค่าเงินบาทแข็งค่าช่วงนี้เป็นผลจากเงินเหรียญหสรัฐอ่อนค่า โดยธปท.ก็ยังดูแลค่าเงินบาทตามปกติ” นายเมธีกล่าว
นายเมธี เปิดเผยว่า อย่างไรก็ตามการประชุมคณะกรรมการนโยบายการเงิน(กนง.)ในวันที่ 1 ธ.ค.นี้กนง.ยังต้องติดตามดูภาวะเศรษฐกิจและข้อมูลตางๆอย่าใกล้ชิดต่อไป ไม่ว่าจะเป็นภาวะเงินทุนไหลเข้า ข้อมูลภาวะเศรษฐกิจเดือนต.ค. ระดับเงินเฟ้อ เพื่อพิจารณาดำเนินนโยบายดอกเบี้ยให้เหมาะสมต่อไป 
ทั้งนี้ ปัจจุบันระดับอัตราดอกเบี้ยนโยบายอยู่ที่ระดับ 1.75% ขณะที่กรอบเป้าหมายเงินเฟ้อพื้นฐานที่ 0.5-3% ภายใต้คาดการณ์อัตราการเติบโต(จีดีพี)ปีนี้ไว้ที่ระดับ 7.3-8%